

Ljubljana, 11. 3. 2024

**Z A P I S N I K**

8. redne seje Sveta RTV Slovenija z dne 28. februarja 2024. Seja se je pričela ob 15.05 v sejni sobi 5A/52, RTV center, Kolodvorska 2, Ljubljana.

**PRISOTNI ČLANI SVETA: ODSOTNI:**

1. Andrea Bartole (MS Teams) 1. Ilinka Todorovski – opr.
2. Gaja Brecelj
3. Barbara Brezavšček Stegeman
4. Gregor Drnovšek
5. Goran Forbici
6. Aleš Novak (MS Teams)
7. Boštjan Ogris
8. Robert Pajek
9. Janez Pirc
10. Robert Požonec (MS Teams)
11. Igor Prassel
12. Klaudija Sedar
13. Špela Stare
14. Tadej Troha

15. Andreja Trtnik (MS Teams)

16. Andraž Vehovar

**OSTALI PRISOTNI:**

Zvezdan Martić predsednik Uprave

Andrej Trček član Uprave

Franci Pavšer delavski direktor

Mirko Štular direktor Radia Slovenija

Ksenija Horvat direktorica Televizije Slovenija

Kaja Jakopič direktorica Digitalnih vsebin

Slavica Pečovnik predsednica Finančnega odbora

Ivana Nedižavec Korada podpredsednika Finančnega odbora

Saša Umek Knez vodja področja Finančne zadeve in računovodstvo

Tom Zalaznik sindikat tehničnih in administrativnih delavcev

Rajko Gerič odgovorni urednik UPE Informativni program drugega program TV SLO

Tomislav Špilak predsednik Programskega odbora za problematiko programskih vsebin za invalide

Marica Uršič Zupan varuhinja pravic gledalcev in poslušalcev

**PREKO MS TEAMS POVEZAVE SO SEJO SPREMLJALI:**

József Végi pomočnik predsednika Uprave za radio in televizijo za avtohtono madžarsko narodno skupnosti

Nejc Jemec odgovorni urednik UPE Uredništvo drugega programa RA SLO

Danijel Poslek odgovorni urednik UPE Uredništvo prvega programa RA SLO

Matej Žunkovič v. d. vodje Regionalnega RTV-centra Maribor

David Runco v. d. vodje Regionalnega RTV-centra Koper – Capodistria

Tomaž Karat odgovorni urednik UPE Regionalni televizijski program

Andrej Trojer v. d. vodje OE Oddajniki in zveze

Andrej Šavko v. d. odgovornega urednika UPE Regionalni radijski program

Peter Kosmač sindikat kulturno umetniških ustvarjalcev

Helena Milinković koordinacija sindikatov novinarjev RTV SLO

Andraž Pöschl odgovorni urednik UPE Kulturni in umetniški program TV SLO

Ingrid Kovač Brus odgovorna urednica UPE Uredništvo tretjega programa RA SLO

Polona Fijavž odgovorna urednica UPE Informativni program prvega programa TV SLO

Robert Levstek odgovorni urednik UPE Regionalni radijski program

Gregor Peternel odgovorni urednik UPE Športni program

Aleš Mesarič Odvetniška družba Čeferin

Nina Čeferin Benedik Odvetniška družba Čeferin

Seja je bila sklepčna. Vodil jo je predsednik sveta Goran Forbici.

Sprejet in obravnavan je bil naslednji dnevni red:

1. *Tekoča obvestila uprave*
2. *Letno poročilo RTV Slovenija za leto 2023*
3. *Statut javnega zavoda RTV Slovenija*
4. *Imenovanje članice Uprave RTV Slovenija*
5. *Predlogi in pobude varuhinje, finančnega in programskih odborov, komisij in članov sveta*

**AD 1** 03:40🡪49:50

Predstavljena so bila obvestila uprave – izpostavljeno je bilo, da uprava prejema vse več zahtevkov zaposlenih z različnih enot za uskladitev plač zaradi neustreznih plačnih razredov, v katere so bili uvrščeni v prejšnjih dveh mandatih vodstev. Strategije oziroma odgovora na ta problem uprava še nima.

V nadaljevanju so direktorji poročali o uresničevanju programsko-produkcijskega načrta ter o izzivih s katerimi se pri tem soočajo.

Odgovor na vprašanje Barbare Brezavšček Stegeman glede minut programa, ki ga za nacionalni radio ustvari radijski studio v Novi Gorici, bo svetu v pisni obliki posredovan do naslednje redne seje.

Predsedujoči je pozval upravo, da glede potencialnih tožb v zvezi z uskladitvami plač, do naslednje redne seje pripravi celovit prikaz situacije ter predstavitev scenarijev oziroma izhodišč uprave.

**AD 2** 51:00🡪90:55

Uvodoma je bilo pojasnjeno, da je bil predlog letnega poročila predložen gradivu ter da sta ga predhodno obravnavala Finančni odbor in Komisija za nadzor poslovanja RTV Slovenija. Svoja mnenja k dokumentu so podali vodja področja Finančne zadeve in računovodstvo, predsednica Finančnega odbora ter predsednik Komisije za nadzor poslovanja RTV Slovenija.

Sledila so vprašanja in razprava s strani sveta in vabljenih.

Na vprašanji Barbare Brezavšček Stegeman glede manjkajočih podatkov o načrtovani in realizirani gledanosti za TV Maribor v Letnem poročilu RTV Slovenija za leto 2023 ter manjkajočih podatkov o vsebinah regionalnih televizij v programsko-produkcijskem načrtu, bodo svetu pisni odgovori posredovani do naslednje redne seje sveta.

Po končani razpravi je bil (16;15,0,1) sprejet sklep:

***2 – 1 Svet RTV Slovenija na podlagi 16. člena Zakona o Radioteleviziji Slovenija sprejme Letno poročilo RTV Slovenija za leto 2023.***

Soglasno je bil sprejet (16) sklep:

***2 – 2 Presežek odhodkov nad prihodki tekočega poslovnega leta znaša 6.985.988 evrov in se delno pokriva iz presežka prihodkov nad odhodki iz preteklih let v višini 1.860.401 evrov. Nepokrit presežek odhodkov nad prihodki iz tekočega leta znaša 5.125.587 evrov.***

**AD 3** 91:00🡪163:45

Predlog Statuta RTV Slovenija so svetniki prejeli med gradivi. Mnenje k statutu sta predhodno podala Finančni odbor ter Komisija za kadrovske in pravne zadeve, organizacijo dela in poslovnik.

Predsedujoči je pojasnil, da je uprava je za pripravo tega statuta imenovala delovno skupino, v kateri so na predlog sveta sodelovali tudi štirje svetniki. Poudaril je, da je statut potreben tudi kakšnih korenitih popravkov in da bodo verjetno takšni popravki statuta potrebni že za voljo načrtov reorganizacije, ki se pripravljajo. G. Trček je v nadaljevanju predstavil ključne spremembe Statuta RTV Slovenija. Svoje mnenje k statutu je predstavil predstavnik sindikata SDRS. Svoje mnenje je podala tudi predstavnica Odvetniške družbe Čeferin.

Točka je bila prekinjena in se je nadaljevala po končani zadnji točki dnevnega reda. Prav tako se po zadnji točki dnevnega reda ponovno odpre razprava druge točke dnevnega reda.

**AD 4** 163:48🡪208:50

Predsedujoči je pojasnil, da je svet prejel predlog uprave za novo članico uprave ter da se je kandidatka predstavila na seji razširjene Komisije za kadrovske in pravne zadeve, organizacijo dela in poslovnik. Komisija je uradno ugotovila, da kandidatka izpolnjuje vse pogoje, prav tko je predložila ustrezna dokazila. Predsednik uprave je obrazložil predlog, nato se je predstavila tudi kandidatka.

Sledila so vprašanja kandidatki s strani sveta. Po končani razpravi je Svet RTV Slovenija je glasoval o sklepu 4 – 1, ki se je glasil:

***»Svet RTV Slovenija za članico uprave imenuje Tino Gruden Marucelj. Mandat članice uprave***

***traja štiri leta.«***

*Sklep (15;1,10,4) ni bil sprejet.*

**AD 5** 208:55🡪240:00

00:05🡪61:40

Predsednik Komisije za programsko-produkcijski načrt podal poročilo zadnje seje komisije, na kateri so sklenili, da na vsaki seji komisije enkrat mesečno direktorji in uredniki poročajo, kako se izvaja programsko-produkcijski načrt, predvsem s poudarkom, kaj ne gre v skladu z načrtom. Vsako četrtletje pa vodstvo poda podrobno pisno poročilo o izvajanju programsko-produkcijskega načrta.

Predsednica Komisije za programske standarde in odzive javnosti je pojasnila, da so si bili člani komisije na podlagi poročila varuhinje pravico gledalcev in poslušalcev enotni, da predlagamo svetu potrditev priprave metodologije sveta za obravnavo uresničevanja programskih standardov.

S strani vodstva je bilo pojasnjeno, da je bil poslan dopis na EBU v katerem je bilo zahtevano, da se v zvezi z nastopom izraelske predstavnice na Evrosongu opravi javna razprava, a se EBU na to ni odzval. Vodstvo je uskladilo nov dopis, ki bo vseboval konkretne zahteve, ne samo glede sodelovanja izraelske predstavnice, temveč tudi glede doslednega ravnanja EBU v zvezi z izraelsko-palestinskim konfliktom.

V nadaljevanju je svet potrdil (15) zapisnike sveta, s sklepom:

***5 – 1 Svet RTV Slovenija potrjuje zapisnike 1., 2. in 3. seje, 4. – 7. redne seje, 1. – 10. izredne seje in 1. – 8. dopisne seje.***

Na podlagi razprave povezane z dopisom EBU je bil sprejet (12) sklep:

***5 – 2 Svet RTV Slovenija sopodpisuje poziv RTV Slovenija k vsebinski razpravi članic EBU o sodelovanju Izraela na tekmovanju za popevko Evrovizije.***

V nadaljevanju je Svet RTV Slovenija sprejel (12) sklep vezan na drugo točko dnevnega reda:

***2 – 3 Na podlagi 40. člena Zakona o računovodstvu Svet RTV Slovenija potrjuje poročilo inventurnih komisij.***

***Svet RTV Slovenija potrjuje odpis terjatev za RTV prispevek v višini 927.540 evrov glavnice, 292.510 evrov zamudnih obresti in 37.109 evrov stroškov davčne izvršbe. Skupna vrednost odpisanih terjatev iz naslova RTV prispevka v letu 2023 znaša 1.257.159 evrov.***

***Svet RTV Slovenija potrjuje odpis ostalih terjatev v višini 123.028 evrov. Odpisi terjatev ne bremenijo rezultata tekočega leta.***

***Svet RTV Slovenija potrjuje predloge popisnih komisij in se strinja z odpisi materiala ter gotovih proizvodov v višini 924 evrov, ki bremenijo stroške tekočega poslovanja. Sedanja vrednost odpisanih in prodanih osnovnih sredstev znaša 14.899 evrov ter bremeni prevrednotovalne poslovne odhodke.***

V zvezi s tretjo točko dnevnega reda je bilo pojasnjeno, da je bilo v okviru razprave ugotovljeno, da bi tretji odstavek 42. člena statuta lahko bil v neskladju s prvima dvema odstavkoma, zato je uprava predlagala, da se tretji odstavek izbriše. V skladu z zakonom mora mnenje na predlog sprememb podati Finančni odbor, zato bo o statutu svet odločal na naslednji redni oziroma izredni seji.

Podatki o glasovanju:



*Svetniki, ki so na seji sodelovali preko MS Teams, so se na poziv predsednika sveta o svojem glasu izrekli ustno.*

Sestavni del zapisnika je tonski zapis seje.

Seja je bila končana ob 20.02.

Zapisala: Goran Forbici, l.r.

Nastja Zajc, l.r. Predsednik Sveta RTV Slovenija